Algarve Cup

Algarve Cup er en årlig global internasjonal turnering i fotball for kvinner, arrangert i Algarve i Portugal siden 1994. Det arrangeres alltid i mars måned, og kolliderer dermed sjelden med store mesterskap for landslag eller de nordeuropeiske eller amerikanske klubbseriene. Den tyske Bundesliga tar også pause under Algarve Cup. Algarve Cup har en høy internasjonal anseelse, ettersom den tiltrekker noen av de beste lagene i verden, inkludert USA, Sverige, Kina, Norge, Tyskland og Danmark (Brasil har imidlertid aldri deltatt). Det er ingen kvalifisering til turneringen; de 12 deltakende lagene blir invitert til å delta.

Lagene deles inn i tre grupper – gruppe A, B og C. Gruppe C ble lagt til i 2002 for å gi mer erfaring til mindre gode lag. Vertslaget er som oftest å finne i gruppe C. Etter at de fire lagene i hver enkelt gruppe har møtt hverandre, spilles det om plassene:

 1.-plass: Vinner av gruppe A og B møtes i ren finale.
 3.-plass: Nummer 2 i gruppe A og B møtes i kamp om 3.-plassen.
 5.-plass: Nummer 3 i gruppe A og B møtes i kamp om 5.-plassen.
 7.-plass: Vinner av gruppe C og beste 4. lag av gruppe A og B møtes i kamp om 7.-plassen.
 9.-plass: Nummer 2 i gruppe C møter det dårligste 4. lag av gruppe A og B i kamp om 9.-plassen.
 11.-plass: Nummer 3 og 4 i gruppe C møtes til kamp om 4.-plassen.

USA er det mestvinnende laget med ti seire, med Norge på annen plass med fem. Begge lag har vunnet serien tre år på rad. Sverige og Tyskland har vunnet fire ganger hver, Kina to ganger og Canada, Nederland og Spania har vunnet en gang. I 2015 ble USA det første laget til å vinne både Algarve Cup og fotball-VM samme år.

 Resultater 

År  Finale  Kamp om tredjeplassVinner ResultatNummer 2 TredjeplassResultat Fjerdeplass 1994 Norge1–0 USA Sverige1–0 Danmark1995 Sverige3–2(e.e.o.) Danmark Norge3–3(4–2)str. USA1996 Norge4–0 Sverige Kina2–1 Danmark1997 Norge1–0 Kina Sverige0–0(6–5) str. Danmark1998 Norge4–1 Danmark USA3–1 Sverige1999 Kina2–1 USA Norge2–2(4–1) str. Danmark2000 USA1–0 Norge Kina1–0 Sverige2001 Sverige3–0 Danmark Kina5–1 Canada2002  Kina1–0 Norge Sverige2–1 Tyskland2003 USA2–0 Kina Norge1–0 Frankrike2004 USA4–1 Norge Frankrike3–3(4–3) str. Italia2005 USA1–0 Tyskland Frankrike3–2 Sverige2006 Tyskland0–0(4–3) str. USA Sverige1–0 Frankrike2007 USA2–0 Danmark Sverige3–1 Frankrike2008 USA2–1 Danmark Norge2–0 Tyskland2009 Sverige1–1(4–3) str. USA Danmark1–0 Tyskland2010 USA3–2 Tyskland Sverige2–0 Kina2011 USA4–2 Island Japan2–1 Sverige2012 Tyskland4–3 Japan USA4–0 Sverige2013 USA3–2 Tyskland Norge2–2(3–2) str. Sverige2014 Tyskland3–0 Japan Island2–1 Sverige2015 USA2–0 Frankrike Tyskland2–1 Sverige2016 Canada2–1 Brasil Island1–1(6–5) str. New Zealand2017 Spania1–0 Canada Danmark1–1(4–1) str. Australia2018 og Finalen ble avlyst pga. kraftig regnvær Portugal2–1 Australia2019 Norge3–0 Polen Canada0–0(6–5) str. Sverige2020 TysklandFinalen ble avlyst pga. Covid-19-pandemien Polen Norge2–1 New Zealand2021Avlyst pga. koronapandemien

 Norge i Algarve Cup 
I tidligere Algarve Cup var Norge det mestvinnende laget. Fram til og med 2000 hadde Norge bare to tredjeplasser, i tillegg til en andreplass og fire seire. I 2001 kom imidlertid Norge på tredjeplass i sin gruppe, og måtte nøye seg med kamp om femteplassen, en kamp Norge vant på straffer mot et redusert USA. De neste årene var Norge tilbake til toppen med to andreplasser og en tredjeplass. Imidlertid har Norge ikke prioritert Algarve Cup under Bjarne Berntsens ledelse. Bare i 2008 kom det norske landslaget med i kampen om de beste plassene med en tredjeplass. De andre tilfellene har Norge spilt om femteplassen, og vant alle kampene før 2010, hvor det ble tap for Danmark. I 2009 endte imidlertid det norske landslaget endt sist i sin pulje, og måtte spille om 9.-plassen mot Østerrike. Norge vant 2-0.

 Referanser 

 Se også 
 Internasjonale landslagskonkurranser i fotball for kvinner

 Eksterne lenker 

 Tabeller og resultater ved RSSSF.com

Kategori:Fotballturneringer for landslag
Kategori:Fotballturneringer i Portugal
Kategori:Repeterende arrangementer etablert i 1994
Kategori:Sport i Portugal i 1994
Kategori:Kvinnefotball